# Montesa Cota 25

La Montesa Cota 25 fou un model de minimoto infantil de trial de la gamma Cota de Montesa que estigué en producció entre 1971 i 1982. Al llarg de la seva vida comercial se'n fabricaren diverses versions, totes elles amb les següents característiques generals: conjunt dipòsit-selló d'una sola peça en color vermell (canviat a blanc el 1981), motor de dos temps monocilíndric refrigerat per aire de 48,76 cc -disponible en versió automàtica o amb canvi manual de dues o tres velocitats-, bastidor desmuntable autoportant, frens de tambor i amortidors de forquilla convencional davant i telescòpics darrere. Com passava amb la major part de les minimotos i ciclomotors Montesa, el motor era el model G50 de la firma alemanya Jlo, el qual fabricava sota llicència l'empresa catalana.
Presentada el 1971, la Cota 25 era una petita reproducció a escala de la reeixida Cota 247, llançada tot just tres anys abans (el 1968) i fou la primera d'una variada gamma de models que anà evolucionant fins a arribar als nostres dies, en què les Montesa Cota són fabricades per Honda. Només un any després, el 1972, Montesa tragué al mercat tres noves Cota per a adolescents: la Cota 49 -un ciclomotor- i les Cota 74 i 123, autèntiques motos de trial de baixa cilindrada. El 1986, pocs anys després d'haver abandonat la fabricació de la Cota 25, Montesa presentà la Cota 50, un model nou de trinca que tenia poc a veure amb la seva antecessora, tret de la cilindrada.
Destinada a infants d'entre 6 i 12 anys, la Cota 25 contribuí a popularitzar a Catalunya el "trial infantil", modalitat que va irrompre arreu del país amb profusió de proves pensades per a nens (amb zones fàcils, dissenyades especialment per a ells). Molts futurs campions de motociclisme varen aprendre a pilotar una moto amb aquelles petites Cota 25, entre ells Àlex Crivillé, Jordi Tarrés, Eddy Lejeune, Laia Sanz, Marcel·lí Corchs o Javier García Vico.

## Història

La Cota 25 fou al seu moment una motocicleta única al món (era la primera minimoto de trial que es comercialitzava) i tingué un gran èxit comercial: totes les unitats fabricades s'exhauriren en molt poc temps, exportant-se arreu del món junt amb les altres versions de la gamma Cota. L'èxìt de la idea fou seguit ben aviat per Bultaco, que llançà el 1974 la Chispa, una reproducció a escala de la Sherpa T.
A l'hora de fabricar-la calgueren diversos components específics, ja que no hi havia res de similar al mercat. Els pneumàtics, per exemple, varen ser inicialment llisos però de seguida se n'hi varen muntar uns de trial, amb tacs, que havien estat desenvolupats expressament per a aquesta moto per la Pirelli de Manresa, en estreta col·laboració amb Pere Pi de Montesa. El resultat varen ser unes gomes de 2.00 x 16" al davant i de 2.50 x 15" al darrere que uns anys més tard serien la base de les bicicletes de trialsín, ja que quan Pere Pi creà la Montesita aprofità els pneumàtics de la roda anterior de la Cota 25 -el mateix feu després amb les Monty- popularitzant així la mida de les 16" (aquesta mida fou imitada de seguida per tota la resta de fabricants, esdevenint un estàndard en l'esport del bicitrial).
Tot i anar destinada en principi al trial, la popularitat que assoliren a mitjan dècada del 1970 els cursets de motociclisme infantil (dins els quals s'impartien classes tant de trial com de motocròs), va fer que molts pares dels nois que hi participaven els preparessin les seves petites Cota 25 per a motocròs. Era habitual veure llavors, als molts cursets d'aquesta mena que organitzava Josep Isern, nombroses Cota 25 amb manillar de motocròs, parafangs aixecats, "tubarro" inferior i tota mena d'adaptacions per a poder córrer al màxim pels petits circuits que es muntaven.

## Versions
### Llista de versions produïdes

| Versió | Cilindrada | Id. Model | Anys | Núm. Sèrie | Unitats | Trets característics |
| Cota 25 "71" | 49 cc | 10M | 1971 | 10M00001 - 10M01000 | 2.800 | Xassís gris i cilindre negre |
| Cota 25 "72" | 49 cc | 10M | 1972 - 1974 | 10M01001 - 10M02800 | 2.800 | Xassís i cilindre grisos |
| Cota 25 A "74" | 49 cc | 10M | 1974 - 1978 | 10M2796 | 2.500 | Dipòsit estilitzat |
| Cota 25 C "74" | 49 cc | 50M | 1974 - 1978 | 50M0001 | 1.800 | Dipòsit estilitzat |
| Cota 25 A "78" | 49 cc | 10M | 1978 - 1982 | ? | 2.500 | Dipòsit amb franges daurada i negre (blanc amb franges blaves d'ençà de 1981) |
| Cota 25 C "78" | 49 cc | 50M | 1978 - 1982 | ? | 1.800 | Dipòsit amb franges daurada i negre (blanc amb franges blaves d'ençà de 1981) |
| Total d'unitats produïdes | Total d'unitats produïdes | Total d'unitats produïdes | Total d'unitats produïdes | Total d'unitats produïdes | 7.100 | |

#### Notes

* 1 2 El total de 2.800 unitats correspon al global de les versions "71" i "72"
* 1 2 El total de 2.500 unitats correspon al global de la versió automàtica (Cota 25 A)
* 1 2 El total de 1.800 unitats correspon al global del model 50M (versió amb canvi, Cota 25 C)

### Versió "71"

La primera versió es distingia pel seu xassís gris i cilindre negre, així com pels pneumàtics que eren encara de carretera -sense tacs- a les primeres unitats. La forquilla disposava només de molla interior, sense hidràulic. El canvi de velocitats era centrífug automàtic amb posicionador manual i disposava de desenvolupament doble: amb el curt, la velocitat màxima era de 18 km/h mentre que amb el llarg s'arribava als 35 km/h. Aquesta solució tècnica establí les bases de les motos infantils fins a l'actualitat.

#### Fitxa tècnica

Versió "71" :
| | Cota 25 | La Montesa Cota 25 de 1971 |
| Id. Model | 10M | La Montesa Cota 25 de 1971 |
| Núm. Sèrie | 10M00001 - 10M01000 | La Montesa Cota 25 de 1971 |
| Anys | 1971 | La Montesa Cota 25 de 1971 |
| CC | 48,76 | La Montesa Cota 25 de 1971 |
| Diàmetre x Carrera | 38 x 43 mm | La Montesa Cota 25 de 1971 |
| Compressió | 9:1 | La Montesa Cota 25 de 1971 |
| CV | 1,6 a 4.500 rpm | La Montesa Cota 25 de 1971 |
| Carburador | Dell'Orto 14/10 10 mm | La Montesa Cota 25 de 1971 |
| Canvi | Centrífug automàtic (2 relacions) | La Montesa Cota 25 de 1971 |
| Suspensió davant | Forquilla telescòpica (només amb molla) | La Montesa Cota 25 de 1971 |
| Suspensió darrera | Amortidors hidràulics | La Montesa Cota 25 de 1971 |
| Pneumàtic davant | 2,25 x 16 | La Montesa Cota 25 de 1971 |
| Pneumàtic darrera | 2,25 x 15 | La Montesa Cota 25 de 1971 |
| Frens davant | Tambor 100 mm | La Montesa Cota 25 de 1971 |
| Frens darrera | Tambor 100 mm | La Montesa Cota 25 de 1971 |
| Pes en sec | 35 kg | La Montesa Cota 25 de 1971 |
| Capacitat dipòsit | 2,25 litres | La Montesa Cota 25 de 1971 |
| Trets característics | Xassís gris i cilindre negre | La Montesa Cota 25 de 1971 |

### Versió "72"

La versió "72" era molt semblant a l'anterior, de la qual se'n diferenciava per aquestes novetats:
* Cilindre gris.
* Forquilla amb hidràulic i gomes protectores.
* Pneumàtics amb tacs tipus trial (Pirelli).
* Lleva de fre del darrere per dalt en comptes de per baix.
* Nova palanca d'arrencada amb estrep plegable.
* Rosca d'unió del tub d'escapament amb el cilindre.

#### Fitxa tècnica

Versió "72" :
| | Cota 25 | Montesa Cota 25 "72" |
| Id. Model | 10M | Montesa Cota 25 "72" |
| Núm. Sèrie | 10M01001 - 10M02800 | Montesa Cota 25 "72" |
| Anys | 1972 - 1974 | Montesa Cota 25 "72" |
| CC | 48,76 | Montesa Cota 25 "72" |
| Diàmetre x Carrera | 38 x 43 mm | Montesa Cota 25 "72" |
| Compressió | 10:1 | Montesa Cota 25 "72" |
| CV | 2 a 4.800 rpm | Montesa Cota 25 "72" |
| Carburador | Dell'Orto 14/14 14 mm | Montesa Cota 25 "72" |
| Canvi | Centrífug automàtic (2 relacions) | Montesa Cota 25 "72" |
| Suspensió davant | Forquilla telescòpica | Montesa Cota 25 "72" |
| Suspensió darrera | Amortidors hidràulics | Montesa Cota 25 "72" |
| Pneumàtic davant | 2 x 16 | Montesa Cota 25 "72" |
| Pneumàtic darrera | 2,50 x 15 | Montesa Cota 25 "72" |
| Frens davant | Tambor 100 mm | Montesa Cota 25 "72" |
| Frens darrera | Tambor 100 mm | Montesa Cota 25 "72" |
| Pes en sec | 35 kg | Montesa Cota 25 "72" |
| Capacitat dipòsit | 2 litres | Montesa Cota 25 "72" |
| Trets característics | Xassís i cilindre grisos | Montesa Cota 25 "72" |

### Versió "74"

La versió "74" es reconeixia entre altres coses pel seu xassís gris i el seu nou dipòsit, més estilitzat i amb respirador davant del tap. Les altres novetats destacades eren el nou cilindre de ferro amb aletes arrissades, de color negre amb la culata grisa. A partir d'aquesta versió, la Cota 25 s'oferia amb dos tipus de canvi: Automàtic (Cota 25 "A") i manual (Cota 25 "C"). En aquesta darrera, el canvi podia ser de dues o de tres velocitats.
La velocitat màxima del model "C" (amb canvi manual) era de 40 km/h.

#### Fitxa tècnica

Versió "74" :
| | Cota 25 A | Cota 25 C | Montesa Cota 25 A de 1974 Montesa Cota 25 C de 1974 |
| Id. Model | 10M | 50M | Montesa Cota 25 A de 1974 Montesa Cota 25 C de 1974 |
| Núm. Sèrie | 10M2796 | 50M00001 | Montesa Cota 25 A de 1974 Montesa Cota 25 C de 1974 |
| Anys | 1974 - 1978 | 1974 - 1978 | | Montesa Cota 25 A de 1974 Montesa Cota 25 C de 1974 |
| CC | 48,76 | 48,76 | | Montesa Cota 25 A de 1974 Montesa Cota 25 C de 1974 |
| Diàmetre x Carrera | 38 x 43 mm | 38 x 43 mm | | Montesa Cota 25 A de 1974 Montesa Cota 25 C de 1974 |
| Compressió | 10:1 | 10:1 | | Montesa Cota 25 A de 1974 Montesa Cota 25 C de 1974 |
| CV | 2 a 4.800 rpm | 2 a 4.800 rpm | | Montesa Cota 25 A de 1974 Montesa Cota 25 C de 1974 |
| Carburador | Dell'Orto 14/14 14 mm | Dell'Orto 14/14 14 mm | | Montesa Cota 25 A de 1974 Montesa Cota 25 C de 1974 |
| Canvi | 2 relacions amb posicionador manual | 2 o 3 velocitats | Montesa Cota 25 A de 1974 Montesa Cota 25 C de 1974 |
| Suspensió davant | Forquilla telescòpica | Forquilla telescòpica | | Montesa Cota 25 A de 1974 Montesa Cota 25 C de 1974 |
| Suspensió darrera | Amortidors hidràulics | Amortidors hidràulics | | Montesa Cota 25 A de 1974 Montesa Cota 25 C de 1974 |
| Pneumàtic davant | 2 x 16 | 2 x 16 | | Montesa Cota 25 A de 1974 Montesa Cota 25 C de 1974 |
| Pneumàtic darrera | 2,50 x 15 | 2,50 x 15 | | Montesa Cota 25 A de 1974 Montesa Cota 25 C de 1974 |
| Frens davant | Tambor 100 mm | Tambor 100 mm | | Montesa Cota 25 A de 1974 Montesa Cota 25 C de 1974 |
| Frens darrera | Tambor 100 mm | Tambor 100 mm | | Montesa Cota 25 A de 1974 Montesa Cota 25 C de 1974 |
| Pes en sec | 35 kg | 35 kg | | Montesa Cota 25 A de 1974 Montesa Cota 25 C de 1974 |
| Capacitat dipòsit | 2 litres | 2 litres | | Montesa Cota 25 A de 1974 Montesa Cota 25 C de 1974 |
| Trets característics | Dipòsit estilitzat | Dipòsit estilitzat | | Montesa Cota 25 A de 1974 Montesa Cota 25 C de 1974 |

### Versió "78"

La versió "78" canviava la decoració del dipòsit, tot adoptant uns adhesius longitudinals com els de la Cota 348, amb franges daurada i negre. El xassís era ara d'un gris més clar, gairebé blanc, i el cilindre, negre amb aletes arrissades i culata grisa. La versió "C" (amb canvi manual) disposava de tres velocitats.

#### Fitxa tècnica

Versió "78" :
| | Cota 25 A | Cota 25 C | Montesa Cota 25 A "78" |
| Id. Model | 10M | 50M | Montesa Cota 25 A "78" |
| Núm. Sèrie | ? | ? | Montesa Cota 25 A "78" |
| Anys | 1978 - 1982 | 1978 - 1982 | | Montesa Cota 25 A "78" |
| CC | 48,76 | 48,76 | | Montesa Cota 25 A "78" |
| Diàmetre x Carrera | 38 x 43 mm | 38 x 43 mm | | Montesa Cota 25 A "78" |
| Compressió | 10:1 | 10:1 | | Montesa Cota 25 A "78" |
| CV | 2 a 4.800 rpm | 2 a 4.800 rpm | | Montesa Cota 25 A "78" |
| Carburador | Dell'Orto 14/14 14 mm | Dell'Orto 14/14 14 mm | | Montesa Cota 25 A "78" |
| Canvi | 2 relacions amb posicionador manual | 3 velocitats | Montesa Cota 25 A "78" |
| Suspensió davant | Forquilla telescòpica | Forquilla telescòpica | | Montesa Cota 25 A "78" |
| Suspensió darrera | Amortidors hidràulics | Amortidors hidràulics | | Montesa Cota 25 A "78" |
| Pneumàtic davant | 2 x 16 | 2 x 16 | | Montesa Cota 25 A "78" |
| Pneumàtic darrera | 2,50 x 15 | 2,50 x 15 | | Montesa Cota 25 A "78" |
| Frens davant | Tambor 100 mm | Tambor 100 mm | | Montesa Cota 25 A "78" |
| Frens darrera | Tambor 100 mm | Tambor 100 mm | | Montesa Cota 25 A "78" |
| Pes en sec | 35 kg | 35 kg | | Montesa Cota 25 A "78" |
| Capacitat dipòsit | 2 litres | 2 litres | | Montesa Cota 25 A "78" |
| Trets característics | Dipòsit amb franges daurada i negre (blanc amb franges blaves d'ençà de 1981) | Dipòsit amb franges daurada i negre (blanc amb franges blaves d'ençà de 1981) | | Montesa Cota 25 A "78" |

## Referències

* 1 2 Claret 2003: «Evolució de la Cota» p. 40
* ↑ Pi 2012: «121. Gordon Farley, amb una Cota-25» p. 121
* ↑ Domínguez, Carlos. «El trial es apto para todos». A: Trial (en castellà). Barcelona: Plaza & Janés, 1975, p. 25. DL B 7860-1975. ISBN 84-01-70027-2.
* 1 2 3 «Montesa Cota 25 Mk I» (en castellà). todotrial.com. [Consulta: 12 abril 2013].
* 1 2 Herreros, Francisco; Aznar, José Luis. «La autarquía de los años cuarenta». A: Historia del motociclismo en España (en castellà). Barcelona: RACC, 1998, p. 59. ISBN 84-920886-5-6.
* 1 2 Quer, David. «Historia de Montesa en Trial. Evolución de los modelos Cota» (en castellà). trialworld.es, 23-03-2013. Arxivat de l'original el 4 d’octubre 2013. [Consulta: 12 abril 2013].
* ↑ «Model Cota 50». montesaweb.com, 2007. [Consulta: 12 abril 2013].
* ↑ Claret 2003: «L'ús lúdic de la motocicleta de trial» p. 38
* ↑ Vignati, Alejandro. «Trial». A: Motociclismo (en castellà). Esplugues de Llobregat: Plaza & Janés, 1972, p. 39-40. ISBN 84-01-70016-7.
* ↑ Orengo, Joan Carles. «Spanish Trial Bikes. Montesa Cota 25, 1971 - 1982» (en castellà). todotrial.com, 01-09-2000. [Consulta: 7 maig 2013].
* ↑ San Martín, Horacio. «Eddy Lejeune, tres veces Campeón del Mundo» (en castellà). todotrial.com, 01-09-2005. Arxivat de l'original el 14 de juny 2013. [Consulta: 12 abril 2013].
* ↑ «Campeona sin límites» (en castellà). laiasanz.com. [Consulta: 12 abril 2013].
* ↑ «Javier Garcia Vico Wraps Up His Career» (en anglès). londonbikers.com, 26-05-2008. Arxivat de l'original el 5 de gener 2009. [Consulta: 12 abril 2013].
* 1 2 «Montesa Cota 25» (en castellà). trialmc.com. [Consulta: 12 abril 2013].
* ↑ Claret 2003: «Les exportacions» p. 41
* ↑ Pi 2012: «97. Col·laboració amb Pirelli» p. 146-147
* ↑ «Números de chasis - Montesa» (en castellà). lamaneta.org. [Consulta: 12 abril 2013].
* ↑ «1971 Montesa Cota 25 r» (JPG. Catàleg original de 1971 escanejat) (en castellà, anglès i francès). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «Cota 25 gros r» (JPG. Catàleg original de 1971 escanejat) (en castellà, anglès i francès). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «Model Cota 25». montesaweb.com, 2007. [Consulta: 12 abril 2013].
* ↑ «1971 Montesa Cota 25-2 r» (JPG. Catàleg original de 1971 escanejat) (en castellà, anglès i francès). lamaneta.net. Arxivat de l'original el 2 de novembre 2013. [Consulta: 12 abril 2013].
* 1 2 «Montesa Cota 25 2ª serie» (en castellà). trialmc.com. [Consulta: 12 abril 2013].
* 1 2 «Model Cota 25 a». montesaweb.com, 2007. [Consulta: 12 abril 2013].
* 1 2 «Montesa Cota 25 3ª serie» (en castellà). trialmc.com. [Consulta: 12 abril 2013].
* ↑ «Montesa Cota 25C r» (JPG. Catàleg original de 1974 escanejat) (en castellà, anglès i francès). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «Model Cota 25 c». montesaweb.com, 2007. [Consulta: 12 abril 2013].
* ↑ «1978 Montesa Catalogo trial2 a» (JPG. Catàleg original de 1978 escanejat) (en castellà). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «1979 Montesa Catalogo trial2 r» (JPG. Catàleg original de 1979 escanejat) (en castellà). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «1979 Montesa Cat trial2 a» (JPG. Catàleg original de 1979 escanejat) (en castellà). lamaneta.net. Arxivat de l'original el 2 de novembre 2013. [Consulta: 12 abril 2013].
* ↑ «Montesa Cota 25 A 4ª serie» (en castellà). trialmc.com. [Consulta: 12 abril 2013].
* ↑ «Montesa Cota 25 C 4ª serie» (en castellà). trialmc.com. [Consulta: 12 abril 2013].
* ↑ «Modelo Cota 25 A». montesaweb.com, 2007. [Consulta: 12 abril 2013].
* ↑ «Model Cota 25 C». montesaweb.com, 2007. [Consulta: 12 abril 2013].

### Bibliografia

* Claret, Salvador. Museu de la Ciència i de la Tècnica de Catalunya. Viva Montesa, col·lecció Pere Permanyer: Guia de l'exposició de motocicletes. Barcelona: Cevagraf, SCCL, 2003. ISBN 84-393-5977-2.
* Pi, Pere. No tinc 200 anys. Les vivències de Pere Pi. Barcelona: Autoeditat (Service Point), juliol 2012. ISBN 9788461590353.
* «Models. Com buscar.». montesaweb.com, 2007. [Consulta: 12 abril 2013].

## Enllaços externs

* Pàgina amb tots els models de trial produïts per Montesa (castellà)
* Vídeo d'un nen amb la seva Cota 25